Source: http://eur-lex.europa.eu/LexUriServ/LexUriServ.do?uri=CELEX:32011D0086:RO:NOT
Timestamp: 2014-03-11 04:42:31+00:00
Document Index: 5525687

Matched Legal Cases: ['articolul 1', 'articolul 4', 'articolul 6', 'articolul 4', 'articolul 6', 'articolul 4', 'articolul 4']

EUR-Lex - 32011D0086 - RO
2011/86/UE: Decizia Comisiei din 10 ianuarie 2011 de adoptare, în temeiul Directivei 92/43/CEE a Consiliului, a celei de a doua liste actualizate a siturilor de importanță comunitară pentru regiunea biogeografică panonică [notificată cu numărul C(2010) 9677]
JO L 40, 12.2.2011, p. 300-324 (BG, ES, CS, DA, DE, ET, EL, EN, FR, IT, LV, LT, HU, MT, NL, PL, PT, RO, SK, SL, FI, SV)
sfârşitul termenului de valabilitate: 00/00/0000; abrogat prin 32012D0010
32009D0090 abrogare Modificat prin:
abrogat prin 32012D0010 Acte menționate:
32009D0090 Selectează toate actele care menționează acest document
din 10 ianuarie 2011
de adoptare, în temeiul Directivei 92/43/CEE a Consiliului, a celei de a doua liste actualizate a siturilor de importanță comunitară pentru regiunea biogeografică panonică
[notificată cu numărul C(2010) 9677]
(1) Regiunea biogeografică panonică menționată la articolul 1 litera (c) punctul (iii) din Directiva 92/43/CEE cuprinde părți din teritoriile Republicii Cehe, Slovaciei și României, precum și teritoriul Ungariei, astfel cum sunt specificate în harta biogeografică aprobată la 20 aprilie 2005 de către comitetul înființat în temeiul articolului 20 din directiva respectivă, denumit în continuare "Comitetul Habitate".
(2) În contextul unui proces inițiat încă din 1995, este necesar să se realizeze progrese suplimentare în ceea ce privește înființarea efectivă a rețelei Natura 2000, care reprezintă un element esențial al protejării biodiversității în Uniune.
(3) Lista inițială și prima listă actualizată a siturilor de importanță comunitară pentru regiunea biogeografică panonică, în sensul Directivei 92/43/CEE, au fost adoptate prin Deciziile 2008/26/CE [2] și 2009/90/CE [3] ale Comisiei. În temeiul articolului 4 alineatul (4) și al articolului 6 alineatul (1) din Directiva 92/43/CEE, statul membru implicat desemnează siturile incluse în lista siturilor de importanță comunitară pentru regiunea biogeografică panonică ca arii speciale de conservare, cât mai curând posibil, în termen de maximum șase ani, stabilind prioritățile și măsurile de conservare necesare.
(4) În contextul unei adaptări dinamice a rețelei Natura 2000, listele siturilor de importanță comunitară fac obiectul unei revizuiri. Prin urmare, este necesară o a doua actualizare a listei panonice.
(5) Pe de o parte, a doua actualizare a listei siturilor de importanță comunitară pentru regiunea biogeografică panonică este necesară în vederea includerii siturilor suplimentare propuse de către statele membre, începând din septembrie 2007, ca situri de importanță comunitară pentru regiunea biogeografică panonică în sensul articolului 1 din Directiva 92/43/CEE. Obligațiile care decurg din articolul 4 alineatul (4) și din articolul 6 alineatul (1) din Directiva 92/43/CEE sunt aplicabile cât mai curând posibil, în termen de maximum șase ani de la adoptarea celei de-a doua liste actualizate a siturilor de importanță comunitară pentru regiunea biogeografică panonică.
(6) Pe de altă parte, a doua actualizare a listei siturilor de importanță comunitară pentru regiunea biogeografică panonică este necesară pentru a reflecta eventualele modificări ale informațiilor referitoare la situri, comunicate de către statele membre ulterior adoptării listei comunitare inițiale și a primei liste comunitare actualizate. În acest sens, a doua listă actualizată a siturilor de importanță comunitară pentru regiunea biogeografică panonică constituie o versiune consolidată a listei siturilor de importanță comunitară pentru regiunea biogeografică panonică. Cu toate acestea, trebuie subliniat faptul că obligațiile care decurg din articolul 4 alineatul (4) și din articolul 6 alineatul (1) din Directiva 92/43/CEE sunt aplicabile cât mai curând posibil, în termen de maximum șase ani de la adoptarea listei inițiale și a primei liste actualizate a siturilor de importanță comunitară pentru regiunea biogeografică panonică, în funcție de lista în care a fost inclus ca atare, pentru prima dată, un sit de importanță comunitară.
(7) Pentru regiunea biogeografică panonică, listele siturilor propuse ca situri de importanță comunitară în sensul articolului 1 din Directiva 92/43/CEE au fost transmise Comisiei în perioada mai 2004-noiembrie 2009 de către statele membre implicate, în conformitate cu articolul 4 alineatul (1) din directiva menționată.
(9) Aceste informații cuprind harta cea mai recentă și definitivă a sitului, transmisă de statele membre implicate, denumirea, localizarea și suprafața sitului, precum și datele obținute prin aplicarea criteriilor prevăzute în anexa III la Directiva 92/43/CEE.
(10) Pe baza proiectului de listă elaborat de Comisie de comun acord cu fiecare dintre statele membre implicate, care identifică, în plus, situri care găzduiesc tipuri de habitate naturale prioritare sau specii prioritare, este necesar să se adopte o a doua listă actualizată de situri selectate ca situri de importanță comunitară pentru regiunea biogeografică panonică.
(14) Din motive de claritate și transparență, este necesar ca Decizia 2009/90/CE să fie abrogată.
A doua listă actualizată a siturilor de importanță comunitară pentru regiunea biogeografică panonică, în conformitate cu articolul 4 alineatul (2) al treilea paragraf din Directiva 92/43/CEE, este stabilită în anexa la prezenta decizie.
Decizia 2009/90/CE se abrogă.
Adoptată la Bruxelles, 10 ianuarie 2011.
[2] JO L 12, 15.1.2008, p. 678.
[3] JO L 43, 13.2.2009, p. 1.
A doua listă actualizată a siturilor de importanță comunitară pentru regiunea biogeografică panonică
Toate informațiile prezentate în lista comunitară de mai jos se bazează pe datele propuse, transmise și validate de Republica Cehă, Ungaria, România și Slovacia.